جمهورباشقانی رجب طیب اردوغان، سوسیال پایلاشیم سایتی تویتر ده، "#OurVoiceErdoğan" (سسیمیز اردوغان) هشتگی ایله ترند توپیک اولدو.
اردوغانین، آمریکا بیرلشمیش دؤولتلرینده داوام ائد‌ن بیرلشمیش میللتلر (بمت) ۷۴.جو باش قورولوندا دونن ائتدیگی چیخیش اؤنجه‌سین‌ده تویترده آچیلان "#OurVoiceErdoğan" باش‌لیق‌لی اتیکت بؤیوک ماراق گؤردو.
قیسا مدت‌ده "ترند توپیک" لیستینده دونیا سیرالاماسین‌دا ایلک سیرایا یئرلشه‌ن اتیکت، یئرلی و خارجی بیر چوخ تویتر ایستیفاده‌چی‌سی طرفین‌دن پایلاشیلدی.
دونیانین دؤرد بیر یانین‌دان تورکجه، اینگیلیزجه و عربجه باش‌دا اولماق اوزره مختلیف دیللرده‌کی پایلاشیملاردا، پرزیدنت اردوغانین آییریم ائتمه‌دن مظلوملارین یانین‌دا دوردوغو بیلدیریلدی.
پایلاشیملاردا، اردوغانین اولوسلارآراسی سیستم‌ده‌کی حاق‌سیزلیقلارا و عدالت‌سیزلیکلره اعتراضینی هر پلاتفورمدا جسارتله دیله گتیردیگی ایفاده ائدیلدی.
